أصدرت الرئاسة الجزائرية بيانا رسميا بعد وفاة زعيم جبهة البوليساريو محمد عبد العزيز مباشرة، بحيث زاد فيه بالزاف الميت عبد العزيز بوتفليقة، بعد ما وصف زعيم البوليساريو بأوصاف كالمنافح و المدافع و المناضل الباسل، المهم ما خلا ما كال عليه لينطبق عليه المثل القائل “شكون اللي يشكر العروسة؟ أمها وخالتها و الأم فهاد الحالة الصراحة دارت اللي عليها. بوتفليقة لي كيعد أيامو الأخيرة فالحياة، عزيز عليه التخلويض ، واستغل الحادثة لتجييش عواطف ساكنة تندوف و تعداد مناقب أمين عام البوليساريو، بعيدا عن الإنسانية، من بعد ما خلط كولشي ودخل لهم السياسة فالتعزية لي كان سباق ليها حيت هو الأول لي عرف بأن محمد عبد العزيز مات. السي بوتفليقة استعمل فبيان الرئاسة الجزائرية لغة جديدة، لغة الأحرار و التواقين للحرية. والقبايل ماشي أحرار ؟ و الشعب الجزائري ماشي حر ؟ اللي غام على نفسوا و ما بغيتيش تخليه يختار رئيس جديد. شاد فالكرسي لاصق فيه. الرئيس الجزائري زادها و كملها بأشاطركم الحزن، واش انت كتحس بشي حاجة دابا من غير المرض و الصيرومات لي جبدوك للأرض؟ و طبباتك التربيحة ديال الكرسي المتحرك. دابا دخلنا عليكم بالله واش لقب مناضل و صفة داعي للتعايش السلمي تنطبق على رئيس البوليساريو لي 40 سنة وهو حارم صحراواة يتلاقاو و يعيشوا جنبا إلى جنب بكل تسامح و ود و محبة فوطن واحد. آشمن سلم و البوليساريو تهدد بالعودة للسلاح كل أبريل. السيهم بوتفليقة قال فبيانو “عزاء الشعب الصحراوي وعزاء المناضلين فيه أنه استشهد وهو يذود عن حياض الوطن, والشهداء لا يموتون, إنهم أحياء عند ربهم يرزقون” آشمن شهادة كيهدر عليها هاد السيد واش زعيم البوليساريو مات فغزوة بدر متلا. الصراحة بيان الرئاسة الجزائرية كان اليوم عامر كدوب و بهتان و برهن بأن السي بوتفليقة واقيلة ما عارف والو و مريض موووووودة هادي حسسني بحال لي كيهضر على صدام حسين. 
الكدوب بعينيه. الميت بوتفليقة قال بأن عبد العزيز مجاهد و مناضل. حسسني بحال إيلا كيهضر على صدام حسين